Vidar Busk
Store norske leksikon,Kunst og estetikk,Musikk,Populærmusikk,Blues,Norske bluesmusikere
Vidar Busk er en norsk gitarist, sanger og komponist som er en fremtredende skikkelse i norsk blues og rock på 2000-tallet.
Busk er fra Langesund. Som 17-åring flyttet han til USA for å spille gitar i bluesbandet Rock Bottom & The Cutaways. På slutten av 1990-årene spesialiserte han seg på en swing- og jump-bluespreget stil med sin gruppe Vidar Busk & His True Believers, som debuterte med albumet Stompin' Your Feet With Joy (1997).Busk fikk Spellemannprisen i kategorien Årets artist i kjølvannet av albumet I Came Here To Rock (1998), som med 16. plass på VG-lista ble hans store gjennombrudd. Tittelsangen ble en hit på Norsktoppen. Oppfølgeren Atomic Swing (1999) havnet på Topp 10, i likhet med de tre neste albumene.Under eget navn ga Vidar Busk ut det mer dempede og melankolske albumet Venus, Texas (2001), mens Love Buzz (2003, Spellemannpris) er sterkt inspirert av musikktradisjonene fra New Orleans. Han fikk en stor hit på Norsktoppen med Drive On i 2001.I 2005 kom Starfish, som nådde 12. plass og utgjør en trilogi sammen med de to foregående. Under navnet Vidar Busk & The Voo Dooz ga han ut albumet Jookbox Charade (2007). Som Vidar Busk & His Bubble Of Trouble utga han albumet Troublecaster (2011). Sommeren 2015 kom samleplata Tung ørn flyr lavt: Best of Busk og biografien Balladen om Vidar Busk. Vidar Busk & His True Believers ga i 2021 ut The Civilized Life, som ble nominert til Spellemannprisen.Sammen med Paal Flaata og Stephen Ackles hadde han i 2015–2016 et Elvis Presley-show. Liveopptak ble utgitt på albumet En storslått hyllest til Elvis! i 2016. Under navnet FAB3 har de også sluppet albumene I Wish Every Day Could Be Like Christmas (2017) og A Thing Called Love – The Gospel Album (2018).Busk er dessuten medlem av trioen Black Porch Republic, som ga ut det Spellemannpris-nominerte albumet Hustle & Flow i 2019. Les mer i Store norske leksikon blues rock'n'roll Musikk i Norge Eksterne lenker Vidar Busk